
Acasă > Actualitate >» Dorin Tudoran: Variantă feminină a lui Agamiță Dandanache 


Pardon! Deci: Folosind TikTok-ul chinezilor, rușii au câștigat primul tur al 
alegerilor prezidenţiale din România prin candidatul Călin Georgescu. Cum altfel? 
În România, străinul este mereu cel vinovat. Bravos naţiune, halal analiză politică! 
Și eu care credeam că idioțenia celor două partide majore - PSD și PNL - l-a 
propulsat pe Călin Georgescu în câștigător.Deci: Mass media ne-a asigurat că PSD- 
ul are o înţelegere cu George Simion. N-a avut-o. Considerând că Marcel Ciolacu 
are o confortabilă marjă de siguranţă, PSD-ul a dat voturi inenarabilei Elena- 
Valerica Lasconi, pentru a-l bloca pe George Simion. Mirosind mișcarea, PNL-ul a 
dat și el niște voturi Elenei-Valerica Lasconi. Strategia a scăpat de sub control și 
cel pe care nu-l băga nimeni în seamă, "nesemnificativul” Călin Georgescu, a 
trecut primul linia de sosire, afirmă pe Facebook scriitorul Dorin Tudoran. 


Deci: Aroganţi, siguri de victoria lui Ciolacu, marii “strategi” electorali ai PSD-ului - cărora li 
s-au alăturat "geniile” de campanie ale PNL-ului - l-au blocat pe George Simion, dar l-au 
ajutat pe Călin Georgescu să câștige primul tur și pe Elena-Valerica Lasconi să-l scoată din 
cursă pe Ciolacu. De ce ar recunoaște că au căzut în propria cursă, când e mai ușor să 
arunce pisica moartă în curtea rușilor, chinezilor, extratereștrilor etc? Deci: Înfiorările 
multora - unele mimate, altele îndreptăţite - legate de ce se va întâmpla în turul al doilea 
sunt apă de ploaie, căci, grație "strategilor” PSD și PNL, Elena-Valerica Lasconi - această 
variantă feminină a lui Agamiță Dandanache - va fi președinta României. Toate tunurile sunt 
deja puse pe Călin Georgescu - și acuzații întemeiate, și acuzații neîntemeiate, un 
bombardament căruia e greu de crezut că îi va rezista. “Serviciile” românești se amuză, dar 
se fac că se încruntă: TikTok, TikTok, TikTok!Deci: După inaugurarea mandatului 


prezidenţial, toate bulevardele din țară vor purta același nume istoric - "Bulevardul 'Pardon” 


1”, mai spune Tudoran. 


